Buyuk Britaniyada ishsizlik
Birlashgan Qirollikdagi ishsizlik Milliy statistika boshqarmasi tomonidan hisob-kitob qilinadi. Buyuk britaniyada 2017-yil may oyidagi uch oy ichida ishsizlik darajasi 4,5 % yoki 1,49 million kishini tashkil etdi. Bu oʻtgan yilga nisbatan ishsizlar sonining 152 000 ga qisqarganini anglatadi.Shuningdek, bu koʻrsatkich 1975-yildan beri qayd etilgan ishsizlikning eng past koʻrsatkichi hisoblanadi. Milliy statistika boshqarmasi (ONS) maʼlumotlariga koʻra, bandlik darajasi yoki 16 yoshdan 64 yoshgacha boʻlgan odamlarning ulushi 2017-yilning may oyiga qadar uch oy davomida 74,9 % ni tashkil etdi. Bu 1971-yildan buyon qayd etilgan yuqori bandlik darajasidir. Buyuk Britaniyadagi ishsizlikning rasmiy koʻrsatkichi 3,7 % ni tashkil qiladi. Ishsizlik darajasi 2022-yilning yanvar-mart oylari orasida eng past darajaga tushdi.Qayd etilgan koʻrsatkich 1974-yildan beri eng past koʻrsatkich hisoblanadi . Statistik maʼlumotlar Britaniyadagi 53 000 ta uy xoʻjaliklarini tanlab olish va har 3 oyda bir marta oʻtkaziladigan Ishchi kuchi tadqiqoti orqali tuziladi. Ishsizlik darajasi va stavkalari har oy Milliy statistika boshqarmasi tomonidan Mehnat bozori statistik byulletenida eʼlon qilinadi. Hisob-kitoblar jinsi, yoshi, ishsizlik davomiyligi va Buyuk Britaniya hududi boʻyicha tuzib chiqiladi.